O‘ZBEKISTON RESPUBLIKASI VA “SOYuZNEFTEGAZ VOSTOK LIMITED” KOMPANIYASI O‘RTASIDA 2007-YIL 23 YaNVARDAGI O‘ZBEKISTON RESPUBLIKASINING JANUBIY-G‘ARBIY HISOR VA USTYuRT MINTAQASI HUDUDLARIDAGI KONLARGA NISBATAN MAHSULOT TAQSIMOTIGA OID BITIM DOIRASIDA N

O‘zbekiston Respublikasi Soliq kodeksi (O‘zbekiston Respublikasi qonun hujjatlari to‘plami, 2007-y., 52 (I)-son), O‘zbekiston Respublikasi “Davlat soliq xizmati to‘g‘risida”gi Qonunining (O‘zbekiston Respublikasi Oliy Majlisi Axborotnomasi, 1997-y., 9-son, 232-modda) 7-moddasi hamda O‘zbekiston Respublikasi va “Soyuzneftegaz Vostok Limited” kompaniyasi o‘rtasida 2007-yil 23-yanvardagi O‘zbekiston Respublikasining Janubiy-G‘arbiy Hisor va Ustyurt mintaqasi hududlaridagi konlarga nisbatan Mahsulotni taqsimotiga oid bitimga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladilar:
 1. O‘zbekiston Respublikasi va “Soyuzneftegaz Vostok Limited” kompaniyasi o‘rtasida 2007-yil 23-yanvardagi O‘zbekiston Respublikasining Janubiy-G‘arbiy Hisor va Ustyurt mintaqasi hududlaridagi konlarga nisbatan Mahsulot taqsimotiga oid bitim doirasida Neft va Gaz kondensatini qazib olish bo‘yicha yer qa’ridan foydalanganlik uchun (royalti) soliqni hisoblab chiqarish va to‘lash tartibi to‘g‘risidagi nizom ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 Mazkur Nizom O‘zbekiston Respublikasi Soliq kodeksiga (O‘zbekiston Respublikasi qonun hujjatlari to‘plami, 2007-y., 52-son (I)), O‘zbekiston Respublikasi “Davlat soliq xizmati to‘g‘risida”gi Qonunining 7-moddasi (O‘zbekiston Respublikasi Oliy Majlisi Axborotnomasi, 1997-y., 9-son, 232-modda) hamda O‘zbekiston Respublikasi va “Soyuzneftegaz Vostok Limited” kompaniyasi o‘rtasida 2007-yil 23-yanvardagi O‘zbekiston Respublikasining Janubiy-G‘arbiy Hisor va Ustyurt mintaqasi hududlaridagi konlarga nisbatan Mahsulot taqsimotiga oid bitim (keyingi o‘rinlarda MTB deb yuritiladi) doirasida O‘zbekiston Respublikasining Janubiy-G‘arbiy Hisor va Ustyurt mintaqasi hududlaridagi Neft va Gaz kondensatini qazib olish bo‘yicha yer qa’ridan foydalanganlik uchun (royalti) soliqni hisoblab chiqarish va to‘lash tartibini belgilaydi. 
 1. Mazkur Nizomda foydalanadigan bosh harf bilan berilgan tushunchalar, agar mazkur Nizomda boshqacha hol to‘g‘ridan to‘g‘ri ko‘rsatilmagan bo‘lsa, MTBda belgilangan ma’noni anglatadi. 
 2. Neft va Gaz kondensatiga nisbatan yer qa’ridan foydalanganlik (royalti) uchun soliq to‘lovchi bo‘lib Investor hisoblanadi. Bunda yer qa’ridan foydalanganlik uchun (royalti) soliqni Investorning vakillari — Marketing kompaniyasi yoki MTBga muvofiq vakolatga ega bo‘lgan boshqa shaxslar to‘lashlari mumkin.
 3. Neft bo‘yicha yer qa’ridan foydalanganlik uchun (royalti) soliq solish obyekti bo‘lib MTB shartlariga ko‘ra, MTBning 11.9 bo‘limida belgilab berilgan tegishli neft konlaridagi neftni tayyorlash qurilmalarining chiqish joyida o‘lchov bog‘lamalaridagi neft hajmi hisoblanadi.
 4. Gaz kondensati bo‘yicha yer qa’ridan foydalanganlik uchun (royalti) soliq solish obyekti bo‘lib MTB shartlariga ko‘ra, MTBning 11.9 bo‘limida belgilab berilgan gazni dastlabki tayyorlash qurilmalarining chiqish joyida, shuningdek Sho‘rton gaz-kimyo kompleksidagi quyish estakadasidagi o‘lchov bog‘lamalaridagi Gaz kondensatining hajmi hisoblanadi.
 5. Neft va/yoki Gaz kondensatini ularga qayta ishlov berilmasdan sotilgan xolda tegishli hajmlar bo‘yicha yer qa’ridan foydalanganlik uchun (royalti) soliqni hisoblash O‘zbekiston Respublikasi Soliq kodeksining 43-bobi va MTBning 11.9 bo‘limiga muvofiq amalga oshiriladi. Bunda soliq solinadigan bazani aniqlash uchun MTBning 11.9 bo‘limiga muvofiq Etkazib berish punktidagi hisoblangan Narxdan foydalaniladi. 
 6. Agar MTB doirasida qazib olingan Neft va/yoki Gaz kondensati keyinchalik qayta ishlangan mahsulot (keyingi o‘rinlarda Neft mahsulotlari deb yuritiladi) sotilishi bilan xomashyo berish asosida qayta ishlansa, soliq solinadigan bazani aniqlash uchun “orqaga qaytish” (“Netback”) prinsipiga asoslanib aniqlanadigan Neft va/yoki Gaz kondensatini Etkazib berish punktidagi hisoblangan Narx qo‘llaniladi.
 Neft mahsulotlari sotilayotganda soliq solinadigan bazani aniqlash uchun Etkazib berish punktidagi Hisob-kitob narxi (keyingi o‘rinlarda “Netback” narx deb yuritiladi) quyidagicha hisoblanadi:
 EPHN — Neftgaz mahsulotlarini sotishda soliq solinadigan bazani aniqlash uchun Etkazib berish punktidagi o‘rtacha hisob-kitob narxi;
 SNHQ — Neft mahsulotlarini qayta ishlash natijasida olingan mahsulotlarning hisobot davri uchun quyidagilarni chiqarib tashlangan haqiqiy qiymati:
 ushbu Neft mahsulotlarini sotishga qilingan Sarf-xarajatlar (MTBning 13.3 bo‘limida ko‘rsatilgan ta’rifga asosan Neft va Gaz kondensatini qayta ishlashdan olingan mahsulotlarini Etkazib berish punktidan Sotish punktigacha yetkazib berish uchun qilingan xarajatlar);
 tegishli Neft mahsulotlarini olishda (texnik shartlar, qonunchilik hujjatlarining talablari va hokazolarga ko‘ra) muqarrar yuzaga keladigan Neft yoki Gaz kondensatini Etkazib berish punktidan sotish uchun mo‘ljallangan Neft mahsulotlarini Etkazib berish punktigacha yetkazib berish uchun qilingan sarf-xarajatlar, shu jumladan, lekin cheklanmagan holda: yuklash xarajatlari, transportda tashish, qayta ishlash, shuningdek namunalar tahlili, Neft yoki Gaz kondensati va Neft mahsulotlarining sifat va miqdorini aniqlash bo‘yicha xarajatlari;
 FNFH — hisobot davrida sotilgan Neft mahsulotlarining tegishli hajmini tayyorlash uchun foydalanilgan Neft va Gaz kondensatining, Neft va/yoki Gaz kondensatini Etkazib berish punktidan boshlab texnologik xarajat va Neft va Gaz kondensatining yo‘qotilishini hisobga olgan holdagi umumiy fizik hajmi.
 7. Har bir hisobot davrida yer qa’ridan foydalanganlik uchun (royalti) soliqni hisoblash hisobot davrida Neft va/yoki Gaz kondensatining sotiladigan hajmlarini Etkazib berish punktidagi Neft va/yoki Gaz kondensatining narxi va yil boshidan hisobot davrining yakunigacha qayta ishlashga jo‘natilgan Neftning “Netback” narxi va/yoki Gaz kondensatini “Netback” narxi bo‘yicha sotishning o‘rtacha narxi bo‘lgan hisob-kitob narxi bo‘yicha amalga oshiriladi.
 Neft mahsulotlarining birinchi sotilishi amalga oshirilgan hisobot davrida hisob-kitob “Netback” narxi Qazib olish boshlanishidan hisobot davrining yakuniga qadar Neft va Gaz kondensatining qazib olingan (chiqarib olingan) va qayta ishlashga yuborilgan hajmiga nisbatan qo‘llaniladi.
 8. Agar hisobot davrida sotilishi nazarda tutilgan Neft va Gaz kondensati, shuningdek ularning Neft mahsulotlari sotilmagan bo‘lsa, qazib olingan (ishlab chiqarilgan) Neft va/yoki Gaz kondensatining sotilmagan qismi uchun yer qa’ridan foydalanganlik uchun (royalti) solig‘ini solish maqsadida soliq solinadigan baza, Neft va/yoki Gaz kondensati yoki Neft mahsulotlari sotilgan so‘nggi hisobot davridagi hisob-kitob narxidan kelib chiqqan holda aniqlanadi. 
 9. Soliq davri bo‘lib kalendar yil hisoblanadi.
 10. Hisobot davri bo‘lib oy hisoblanadi. 
 11. Yer qa’ridan foydalanganlik uchun soliq hisob-kitobi, Investor yoki Operator soliq bo‘yicha hisobga olish joyidagi O‘zbekiston Respublikasi Davlat soliq xizmati organlariga ortib boruvchi yakun bilan yilning har choragida, hisobot davridan keyingi oyning 25-kunidan kechiktirmay, yil yakunlari bo‘yicha esa — yillik moliyaviy hisobot taqdim etiladigan muddatda O‘zbekiston Respublikasi Moliya vazirligi va Davlat soliq qo‘mitasining 2013-yil 4-martdagi 23, 2013-8-son “Soliq hisobotining shakllarini tasdiqlash to‘g‘risida”gi qarorining (ro‘yxat raqami 2439, 2013-yil 22-mart) 5-ilovasiga muvofiq shaklda taqdim etiladi.
 12. Yer qa’ridan foydalanganlik uchun soliq hisob-kitobi shaklini to‘ldirish tartibi mazkur Nizomning 1-ilovasida keltirilgan.
 13. Yer qa’ridan foydalanganlik uchun soliqni hisoblab chiqarishning shartli namunasi mazkur Nizomning 2-ilovasida keltirilgan.
 14. Yer qa’ridan foydalanganlik uchun (royalti) soliqni to‘lash hisob-kitobni taqdim etishdan kech bo‘lmagan muddatda amalga oshiriladi.
 15. Investor yer qa’ridan foydalanganlik uchun (royalti) soliqning to‘g‘ri hisoblanishi va to‘lanishi uchun O‘zbekiston Respublikasi qonunchilik hujjatlari va MTBga muvofiq javobgar bo‘ladi.
 16. Yer qa’ridan foydalanganlik uchun (royalti) soliqning to‘g‘ri hisoblanishi va to‘lanishi ustidan nazorat O‘zbekiston Respublikasi davlat soliq xizmati organlari tomonidan O‘zbekiston Respublikasi qonunchilik hujjatlariga muvofiq amalga oshiriladi. 
 Yer qa’ridan foydalanganlik uchun soliq hisob-kitobi ilovasida quyidagilar ko‘rsatiladi:
 010 grafasida — tayyor mahsulotning nomlanishi — Neft va/yoki Gaz kondensati;
 020 grafasida — hisobot davrida qazib olingan Neft yoki Gaz kondensatining umumiy hajmi, tonnada;
 030 grafasida — sotilishi mo‘ljallangan (rejalashtirilgan) qazib olingan Neft yoki Gaz kondensatining hajmi, ushbu hajm Neft uchun mazkur Nizomning 3-bandiga ko‘ra, Gaz kondensati uchun — 4-bandiga ko‘ra aniqlanadi.
 050 grafasida — 1-formula bilan hisoblanadigan hisobot davrida sotilgan Neft yoki Gaz kondensatining natural ko‘rinishdagi haqiqiy hajmi, tonnalarda:
 Vsot. — hisobot davrida sotilgan Neft yoki Gaz kondensatining natural ko‘rinishdagi haqiqiy hajmi;
 Vsot. Neft/Gaz kond. — Neft va Gaz kondensatini hisobot davrida Etkazib berish punktida sotilgan hajmi (tn);
 Vn/m.sot. Neft/Gaz kond. — Neft mahsulotlarining hisobot davrida sotilgan hajmlaridan kelib chiqqan holda 2-formula yordamida hisoblangan Neft va Gaz kondensati hajmi (tn);
 Vsot. n/m — hisobot davrida sotilgan Neft mahsulotlarining hajmi (tn);
 Vn/ mahsulotlari — hisobot davrida sotishga mo‘ljallangan va soliq davrining boshlanishiga Neft mahsulotlarining qoldig‘i bilan birga hisobga olingan tayyorlangan Neft mahsulotlarining hajmi (tn);
 Vneft qayta ish./Gaz kond. qayta ish. — hisobot davrida qayta ishlashga jo‘natilgan Neft yoki Gaz kondensatining hajmi (tn).
 060 grafasida — 3-formula bilan hisoblanadigan 050 grafada ko‘rsatilgan Neft va Gaz kondensati hajmlari sotilishidan tushadigan sof tushumlar (so‘mda):
 S sot. Neft/Gaz kond. — hisobot davrida Etkazib berish punktida sotilgan Neft yoki Gaz kondensatining narxi (so‘mda);
 S Netback — Etkazib berish punktida “orqaga qaytish” (“Netback”) prinsipiga asosan 4-formula yordamida aniqlanadigan Neft yoki Gaz kondensatining hisoblangan narxi:
 Ssot. n/ mahsulotlari — hisobot davrida sotilgan Neft mahsulotlarining narxi (so‘m);
 Ssot. xarajatlari — hisobot davrida ushbu Neft mahsulotlarini sotish uchun sarflangan xarajatlar (MTBning 13.3 bo‘limida ko‘rsatilgan ta’rifga asosan Neft mahsulotlarini Etkazib berish punktidan Sotish punktigacha yetkazib berish uchun qilingan xarajatlar) summasi (so‘m);
 Sqayta ishlash xarajatlari — 5-formula bilan hisoblanadigan muayyan Neft mahsulotlarini olishda (texnik shartlar, qonunchilik hujjatlarining talablari va hokazolarga ko‘ra) muqarrar yuzaga keladigan Neft yoki Gaz kondensatini Etkazib berish punktidan sotish uchun mo‘ljallangan Neft mahsulotlarini Etkazib berish punktigacha qilingan sarf-xarajatlar summasi, shu jumladan, lekin cheklanmagan holda: yuklash xarajatlari, transportda tashish, qayta ishlash, shuningdek namunalar analizi, Neft yoki Gaz kondensati va Neft mahsulotlarining sifat va miqdorini aniqlash bilan bog‘liq xarajatlar:
 Sjami qayta ish. xarajatlari — hisobot davri uchun yuklash, transportda tashish, qayta ishlash xarajatlari, shuningdek namunalar analizi, Neft yoki Gaz kondensati va Neft mahsulotlarining sifat va miqdorini aniqlash bilan bog‘liq xarajatlar summasi (so‘m);
 Vneft qayta ish./Gaz kondensati qayta ish. — hisobot davrida qayta ishlash uchun yuborilgan Neft yoki Gaz kondensatining hajmi (tn);
 VNeft mahs. sotish Neft/Gaz kondensati — hisobot davrida sotilgan Neft mahsulotlarining hajmidan kelib chiqqan holda 2-formulaga asosan hisoblab chiqilgan Neft yoki Gaz kondensatining hajmi (tn);
 070 grafasi — 060 grafasidagi qiymatni 050 grafasidagi so‘mda berilgan qiymatga bo‘linib topiladigan Neft yoki Gaz kondensati birligini (1 tonna yoki 1 m kub. uchun) o‘rtacha sotilish narxi;
 090 grafasida — 100 va 110 grafalaridagi ko‘rsatkichlarni tegishli satrlar bo‘yicha qo‘shish yo‘li bilan aniqlanadigan Neft va Gaz kondensati bo‘yicha alohida soliq solinadigan bazaning yakuniy summasi. Ushbu grafadagi qiymatlar yer qa’ridan foydalanganlik uchun soliq hisob-kitobining 020 grafasining tegishli satriga ko‘chiriladi;
 100 grafasida — sotilishi ko‘zda tutilgan Neft yoki Gaz kondensatining qazib olingan hajmiga bog‘liq ravishda hisoblangan soliq solinadigan baza (so‘mda) (030 grafasi x 070 grafasiga).